John Dillon
Store norske leksikon,Historie,Verdens historie og samtidshistorie,Europa,Irlands historie
John Dillon var en irsk politiker. Han er mest kjent som en av lederne for Home Rule-bevegelsen, en politisk bevegelse som hadde som hensikt å sikre indre selvstyre for Irland.
Dillon var sønn av nasjonalisten John Blake Dillon, som tok del i Young Ireland-opprøret i 1848. Dillon ble medlem av det britiske parlaments Underhus i 1880, hvor han satt mellom 1880 og 1883, og igjen mellom 1885 og 1918. Han tapte til slutt setet sitt i parlamentet til Éamon de Valera, som senere ble både statsminister og president av et uavhengig Irland.Dillon ble flere ganger fengslet for sin agitasjon, blant annet to ganger mellom 1881 og 1882 for sin involvering i den irske Landligaen (engelsk Land League).Han døde på et sykehjem i London i en alder av 76. Les mer i Store norske leksikon Home Rule Charles Stewart Parnell John Edward Redmond Irlands historie Litteratur Dictionary of Irish Biography. «Dillon, John» av Frank Callanan. Hentet 04.07.2020.  Encyclopædia Britannica. «John Dillon». Hentet 18.12.2020.